Ha koulskoude e oa fuloret an darn vrasañ anezho gant ar gastilhanegerien ne raent striv ebet da zeskiñ saozneg goude bezañ deuet da vevañ er States ( o vezañ e oa lod o vevañ e karterioù latino , ha bet e skolioù kastilhaneger , ne soñj ket din e vefe tra pe dra da welet gant gwenelouriezh , hogen war a seblant ez eont fae gant ar c ' hastilhaneg en abeg d ' an diaouer a strivoù graet gant ar gastilhanegerien ) . Da lavaret eo ez eus un draig , memestra . Evito e oa anat e rankfed deskiñ yezh ur vro pa yaer dezhi , o c ' houzout memestra e vefent komprenet er bed a bezh gant o saozneg , hag hep rankout deskiñ tra pe dra . Dedennus - tre eo ar saozneg evit - se , a gav din . Pa gomz an holl o yezh , daoust ha deoc ' h eo c ' hoazh ?